CELEX: 62016TN0901
Language: lv
Date: 2016-12-21 00:00:00
Title: Lieta T-901/16: Prasība, kas celta 2016. gada 21. decembrī – Elche Club de Fútbol/Komisija

20.2.2017   
            
            
               LV
            
            
               Eiropas Savienības Oficiālais Vēstnesis
            
            
               C 53/40
            
         Prasība, kas celta 2016. gada 21. decembrī – Elche Club de Fútbol/Komisija
   (Lieta T-901/16)
   (2017/C 053/48)
   Tiesvedības valoda – spāņu
   
      Lietas dalībnieki
   
   
      Prasītājs: Elche Club de Fútbol, SAD (Elče, Spānija) (pārstāves – M. Segura Catalán un M. Clayton, advokātes)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atzīt prasībā izklāstītos atcelšanas pamatus;
            
         
               —
            
            
               atcelt Eiropas Komisijas 2016. gada 4. jūlija Lēmumu [C(2016) 4060 final] par valsts atbalstu SA.36387 (2013/C) (ex 2013/CP), ko Spānija sniegusi Elche Club de Fútbol S.A.D. (un citiem futbola klubiem), it īpaši ciktāl šis lēmums attiecas uz Elche CF;
            
         
               —
            
            
               atcelt apstrīdētā lēmuma 1. pantu, ciktāl tas attiecas uz 3. pasākumu;
            
         
               —
            
            
               atcelt apstrīdētā lēmuma 2. pantu, ciktāl tajā ir uzdots no Elche CF atgūt valsts atbalstu saistībā ar 3. pasākumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Ar pirmo pamatu tiek apgalvots, ka atbalsta pasākuma un tā saņēmēja identificēšanā, uzskatot, ka no galvojumiem, ko Instituto Valenciano de Finanzas (IVF) sniedzis par labu Fundación Elche CF, labumu LESD 107. panta izpratnē esot guvis Elche CF, ir izdarīta kļūda vērtējumā un sniegts kļūdains pamatojums.
            
         
               2.
            
            
               Ar otro pamatu tiek apgalvots, ka galvojumus, ko IVF sniedzis Fundación Elche CF, kvalificējot par valsts atbalstu, ir pārkāpts LESD 107. pants un nav norādīts pamatojums. Komisija neesot nedz pierādījusi ne valsts vainojamību, ne to, ka būtu piešķirta kāda priekšrocība un ka šī priekšrocība būtu selektīva, nedz novērtējusi konkurences izkropļojumu, nedz pietiekami pamatojusi ietekmi uz tirdzniecību Eiropas Ekonomikas zonā.
            
         
               3.
            
            
               Ar trešo pamatu tiek apgalvots, ka, nosakot atbalsta apjomu un atgūstamo summu, ir pārkāpts LESD 107. pants.
            
         
               4.
            
            
               Ar ceturto pamatu, kurš ir izvirzīts pakārtoti, tiek apgalvots, ka, vērtējot atbalsta saderīgumu un piemērojot pamatnostādnes glābšanas un pārstrukturēšanas jautājumā, ir pārkāpts LESD 107. pants.